
Da li je dozvoljeno učenje Fatihe umrlima i da li sevap od toga stiže umrlima?


* 
* 
* 
* 
* 
* 
* 

 

Da li je dozvoljeno učenje Fatihe umrlima i da li sevap od toga stiže umrlima?
==============================================================================

 

Ne znam da postoji šerijatski tekst za takvo nešto, pa s obzirom na to ne treba da se uči jer je osnova u ibadetima zabrana, sve dok se ne nađe argument za takvo nešto. Dokaz za ovo pravilo jeste ajet u kojem Allah kritikuje one koji ljudima propisuju ibadete, a to im nije dozvoljeno. Uzvišeni veli: Zar oni da imaju bogove koji im propisuju od vjere ono što Allah nije naredio? (Eš-Šura, 21.)  

Allahov Poslanik, sallallahu alejhi ve selleme, veli: „Ko uradi neko djelo koje nije skladu sa islamom, odbija mu se.“1  

Ako je djelo odbijeno, onda to znači da je neispravno i da se njime ne treba približavati Allahu.  

Iznajmiljivanje učača koji uče Kur’an i sevape od toga poklanjanju umrlome nije dozvoljeno. Nije ispravno uzimati nagradu za učenje Kur'ana i ko to radi, čini grijeh i nema od toga sevapa jer je učenje Kur'ana ibadet i nije dozvoljeno da to bude sredstvo za sticanje dunjalučkih dobiti.2


fusnote:  

1 Bilježi Muslim.  

2 Ibn Usejmin, Fetava islamijje, 2/52-53.


Muhammed ibn Salih el-Usejmin


Prijevod: Senad Muhić


Revizija:  

Ersan Grahovac  

<https://islamhouse.com/bs/fatwa/452724/>


